**projektas**

**reg. Nr. T-28**

**2.21.darbotvarkės klausimas**

**Pasvalio rajono savivaldybės taryba**

**Sprendimas**

**Dėl** pasvalio rajono savivaldybės 2019–2021 m. strateginio veiklos plano patvirtinimo

2019 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos 16 straipsnio 2 dalies 40 punktu, Pasvalio rajono savivaldybės tarybos 2014 m. spalio 22 d. sprendimu Nr. T1-199 „Dėl Pasvalio rajono savivaldybės strateginio planavimo organizavimo tvarkos aprašo patvirtinimo“ (Pasvalio rajono savivaldybės tarybos 2018 m. lapkričio 21 d. sprendimo Nr. T1-229 redakcija), Pasvalio rajono savivaldybės taryba nusprendžia

patvirtinti Pasvalio rajono savivaldybės 2019–2021 metų strateginį veiklos planą (pridedama).

Šis sprendimas **per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.**

Savivaldybės meras

Parengė

Strateginio planavimo ir investicijų skyriaus vyr. specialistė

Karolina Ulskytė

2019-02-01, tel. Nr. (8 451) 54030

Suderinta DVS Nr. RTS-25

Pasvalio rajono savivaldybės tarybai

**AIŠKINAMASIS RAŠTAS**

**Dėl** pasvalio rajono savivaldybės 2019-2021 m. strateginio veiklos plano patvirtinimo

**2019-02-01**

Pasvalys

1. **Problemos esmė.**

Pasvalio rajono savivaldybė savo veiklą organizuoja vadovaudamasi Pasvalio rajono savivaldybės strateginiais planais ir Savivaldybės biudžetu. Pasvalio rajono savivaldybėje yra trijų tipų planai: ilgalaikis strateginis plėtros planas, trumpalaikis veiklos planas (trimetis) ir metinis veiklos planas. 2018 m. Pasvalio rajono savivaldybė savo veikloje vadovavosi Pasvalio rajono savivaldybės 2018–2020 m. strateginiu veiklos planu. Siekiant efektyviai planuoti Pasvalio rajono savivaldybės veiklą, 2019–2021 m. laikotarpiui parengtas naujas trimetis strateginis veiklos planas. Veiklos planas yra detalus institucijos veiklos planavimo dokumentas, kuriame, atsižvelgiant į Pasvalio rajono savivaldybės aplinkos analizę, suformuluota institucijos misija, strateginiai tikslai, aprašomos institucijos vykdomos programos ir numatomi finansavimo šaltiniai joms įgyvendinti. 2019–2021 m. strateginis veiklos planas papildytas naujomis priemonėmis ugdymo proceso ir kokybiškos ugdymosi aplinkos, bendruomeninės veiklos ir jaunimo rėmimo, sveikatos apsaugos politikos įgyvendinimo ir sporto programose siekiant užtikrinti efektyvesnį planavimą ir lėšų pasiskirstymą. Taip pat atnaujinta ir papildyta Pasvalio rajono savivaldybės situacijos analizė bei strateginio veiklos plano programų aprašymai.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Priimtas sprendimo projektas įtakos kriminogeninei situacijai ir korupcijai neturės.

Priimtas sprendimo projektas  turėtų teigiamos įtakos efektyvinant Pasvalio rajono savivaldybės veiklos organizavimui.

**3. Skaičiavimai, išlaidų sąmatos, finansavimo šaltiniai.**

Lėšos projekto įgyvendinimui bus numatytos 2019 m. Pasvalio rajono savivaldybės biudžete ir gaunamos iš kitų finansavimo šaltinių.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Numatomo teisinio reguliavimo teigiamos pasekmės aptartos šio aiškinamojo rašto 2 dalyje. Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Priimti papildomų teisės aktų nereikia.

**6. Sprendimo projekto iniciatoriai.**

Strateginio planavimo ir investicijų skyriaus vyr specialistė Karolina Ulskytė

**7. Sprendimo projekto rengimo metu gauti specialistų vertinimai ir išvados.**

Rengiant sprendimo projektą, buvo konsultuotasi su strateginio veiklos plano programų koordinatoriais ir Administracijos specialistais dėl naujų priemonių poreikio ir programų atnaujinimo. Strateginio planavimo grupė, sukviesta 2019 m. vasario 1 d., pritarė 2019–2021 m. strateginiam veiklos planui.

PRIDEDAMA. Pasvalio rajono savivaldybės 2019–2021 metų strateginis veiklos planas.

Strateginio planavimo ir investicijų skyriaus vyr. specialistė Karolina Ulskytė